মাসাশি কিশিমোতো

মাসাশি কিশিমোতো (জাপানি: 岸本 斉史) (জন্ম: নভেম্বর ৮, ১৯৭৪) একজন জাপানি মাঙ্গা শিল্পী। তিনি নারুতো (১৯৯৯-২০১৪) মাঙ্গা সিরিজের জন্য সুপরিচিত। অক্টোবর ২০১৫ পর্যন্ত নারুতো সিরিজ সারা বিশ্বে ২২০ মিলিয়ন কপি বিক্রি হয়েছে, যা ইতিহাসের সর্বাধিক বিক্রিত মাঙ্গা সিরিজের অন্যতম। সিরিজটি থেকে পরবর্তীতে তৈরি হয় দুইটি আনিমে এবং বহু চলচ্চিত্র, ভিডিও গেম এবং আরও অন্যান্য। এছাড়া তিনি আনিমে চলচ্চিত্র রোড টু নিনজাঃ নারুতো দ্যা মুভি, দ্যা লাস্টঃ নারুতো দ্যা মুভি, বোরুটোঃ নারুতো দ্যা মুভি তৈরিতে কাজ করেছেন।

প্রভাব এবং শৈলী
ছোটবেলায় কিশিমোতো মাঙ্গা পড়তে ভালোবাসতেন। আকিরা চলচ্চিত্রের একটি প্রচারমূলক চিত্র দেখে তিনি মাঙ্গা আঁকার অনুপ্রেরণা পেয়েছিলেন। এটি তাকে আকিরার মূল লেখক কাতসুহিরো ওটোমোর এবং পাশাপাশি প্রশংসিত শিল্পী আকিরা তোরিয়ামার শিল্পকর্ম বিশ্লেষণ করতে উৎসাহিত করেছিল। উভয়ের ডিজাইনেই তাদের নিজস্ব স্বকীয়তা রয়েছে তা অনুধাবন করে, কিশিমোতো তার নিজের ডিজাইন তৈরি করে মাঙ্গা আঁকার সিদ্ধান্ত নিয়েছিলেন।

তথ্যসূত্র

 বহিঃসংযোগ 
 মাসাশি কিশিমোতো — ইন্টারনেট মুভি ডেটাবেজ

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মাঙ্গা শিল্পী
বিষয়শ্রেণী:নারুতো
বিষয়শ্রেণী:জাপানি মাঙ্গা চিত্রশিল্পী
বিষয়শ্রেণী:ওকায়ামা প্রশাসনিক অঞ্চলের ব্যক্তি